**Príloha č. 1b – Opis predmetu zákazky**

**2. časť zákazky - Cestné radarové rýchlomery**

# 1 Predmet zákazky

1.1 Predmetom zákazky je zabezpečenie nákupu cestných radarových rýchlomerov podľa špecifikácie uvedenej v **Tabuľke č. 1 - Technická špecifikácia predmetu zákazky**. Cestný radarový rýchlomer musí byť certifikovaný ako určené meradlo.

Zariadenie je určené na plnenie úlohy Policajného zboru v oblasti cestnej dopravy, ktorou je podľa § 2 ods. 1 písm. j) zákona č. 171/1993 Z. z. o Policajnom zbore dohliadanie na bezpečnosť a plynulosť cestnej premávky a z dôvodu zabezpečenia plnenia úloh vo vzťahu k pozitívnemu ovplyvneniu vývoja dopravnej nehodovosti a eliminovaniu počtu závažných dopravných nehôd s následkami na živote.

Súčasťou ceny predmetu zákazky budú nasledujúce služby spojené s dodaním tovaru:

- doprava do miesta dodania: Ministerstvo vnútra SR, Sklad na Račianskej 45, zo strany Legerského 1, 832 56 Bratislava

- montáž meračov rýchlosti do motorových vozidiel vrátane inštalácie softvéru a spustenie zariadení na mieste plnenia, ako aj overenie a preukázanie plnej funkčnosti dodaného riešenia

- uvedenie zariadení do prevádzky, inštalácia aktuálnych firmware výrobcu zariadení

- odovzdanie technickej dokumentácie a záručných listov

- bezplatné zaškolenie zamestnancov verejného obstarávateľa na obsluhu, rutinnú prevádzku a údržbu zariadení resp. dodaného riešenia

- poskytovanie záručného servisu

1.2 Všetky technické parametre/funkcionality, resp. vlastnosti požadovaného predmetu zákazky uvedené v Tabuľke č.1 predstavujú minimálne požiadavky, ktoré musia byť splnené vo vlastnom návrhu plnenia uchádzača.

1.3 Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak by sa niektorá z technických požiadaviek odvolávala (priamo i nepriamo) na konkrétny typ produktu, alebo konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať kvalitatívne, technické, funkčné požiadavky na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač vo svojej ponuke.

1.4 Tovar musí spĺňať všetky požiadavky verejného obstarávateľa bez nutnosti doplnenia (dokúpenia) ďalšieho nevyhnutného príslušenstva.

1.5 Súčasťou tovaru musí byť technická dokumentácia, obsahujúca najmä technický popis, montážny predpis, návod na obsluhu a použitie prístroja a programového vybavenia pre vyhodnotenie a archiváciu dokumentácie. Technická dokumentácia a programové vybavenie je vyhotovené v slovenskom jazyku.

1.6 Tovar musí byť nový, nepoužívaný, zabalený v neporušených obaloch, nepoškodený.

1.7 Verejný obstarávateľ si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

1.8 Verejný obstarávateľ požaduje na dodaný tovar minimálne tridsaťšesť (36) mesačnú záruku. Záručná doba začína plynúť dňom prevzatia predmetu zmluvy na základe dodacieho listu. V rámci záruky verejný obstarávateľ požaduje v prípade vady tovaru zabezpečiť nástup servisného technika do dvadsaťštyri (24) hodín od uplatnenia reklamácie a odstrániť vadu najneskôr v lehote do desiatich (10) dní odo dňa uplatnenia reklamácie. V prípade nemožnosti odstrániť vadu do desiatich (10) dní sa predávajúci zaväzuje bezodplatne poskytnúť kupujúcemu počas doby odstraňovania vady plnohodnotnú náhradu.

1.9 Verejný obstarávateľ požaduje na dodaný tovar uskutočniť bezplatné školenie na obsluhu a údržbu dodaného tovaru pre minimálne štyri (4) osoby určené verejným obstarávateľom (kupujúcim) na prevádzku jednotlivých meračov rýchlosti, vrátane vydania certifikátu pre vykonávanie obsluhy a používania dodaného tovaru.

**Tabuľka č. 1 - Technická špecifikácia predmetu zákazky**

|  |  |  |
| --- | --- | --- |
| Cestný radarový rýchlomer - 12 ks | | |
|  | **Požadovaná technická špecifikácia, parametre a funkcionality** | **Hodnota technického parametra tovaru ponúkaného uchádzačom**  *- vlastný návrh plnenia* |
| Merací princíp | Dopplerov jav |  |
| Vysielací kmitočet: | 34,0 až 34,3 GHz alebo 24,1 GHz |  |
| Minimálna vzdialenosť meraného objektu: | 60 m |  |
| Základný merací uhol meraných vozidiel: | 22° ± 0,5% alebo 20° ± 0,5% |  |
| Vysielací výkon: | max. 2 mW ± 1mW |  |
| Rozlíšiteľnosť meranej rýchlosti: | 1 km/h |  |
| Rozsah zaručenej presnosti merania minimálne: | 20 km/h až 250 km/h |  |
| Spôsob štartu merania: | ručne, automaticky |  |
| Rozlišovacia schopnosť použitých kamier: | minimálne 1,4 Mpx |  |
| Výstup nameraného údaju: | a) snímka na displeji /možnosť ovládania cez WiFi/  b) súbor na počítačovom pamäťovom médiu  c) hlasový výstup |  |
| Spôsob merania: | a) radarom s vozidlom - z miesta, za jazdy, na príjazde, na odjazde, alebo obojsmerne |  |
| b) s vozidlom bez použitia radarovej hlavy - na základe vlastnej priemernej rýchlosti sa priradí rýchlosť sledovanému vozidlu (úsekové meranie) |  |
| Identifikačné údaje o meraní zobrazené v snímku: | a) identifikácia merania (príjazd, odjazd) |  |
| b) nameraná rýchlosť |  |
| c) čas merania |  |
| d) dátum merania |  |
| e) číslo snímky |  |
| f) výrobné číslo zariadenia |  |
| g) limity merania rýchlosti |  |
| h) verzia softvéru |  |
| Údaje doplnené do hlavičky súboru s obrázkom: | a) vlastná rýchlosť |  |
|  | b) miesto merania |  |
|  | c) limity merania rýchlosti |  |
|  | d) GPS pozícia |  |
|  | e) vzdialenosť vozidla a identifikácia jazdného pruhu |  |
|  | f) meno operátora |  |
|  | g) meno svedka merania |  |
|  | h) rozpoznávanie TEČ |  |
| Dosah blesku minimálne: | 45m |  |
| Rozsah pracovných teplôt: | -20°C do +60°C |  |
| Rozsah skladovacích teplôt: | -30°C do +70°C |  |
| Rozlíšenie osobného a nákladného vozidla: | na príjazde, aj na odjazde |  |
| Presnosť meranej rýchlosti v stacionárnom režime do 100 km/h | ± 3 km/h |  |
| Presnosť meranej rýchlosti v stacionárnom režime nad 100km/h | ± 3% |  |
| Presnosť meranej rýchlosti za jazdy do 100 km/h | ± 5 km/h |  |
| Presnosť meranej rýchlosti za jazdy nad 100 km/h | ± 5% |  |
| Ochrana údajov a záznamov | antikorupčná ochranu zaznamenaných údajov a záznamov, neumožňuje upravovať namerané údaje |  |
| Možnosť rozšírenia o funkcionality: | a) záznam iného priestupku ako rýchlosti: video alebo foto dokumentácia  b) porovnanie s databázou hľadaných vozidiel  c) porovnanie s databázou sledovaných vozidiel  d) porovnanie s databázou blokovaných vozidiel  e) automatické odosielanie nameraných snímok cez GSM alebo WiFi na zvolenú adresu  f) TEČ meraného vozidla s lustráciou platnosti STK  g) štatistické údaje o prejdených vozidlách, zaznamenaných priestupkoch, rozlíšenie  h) osobných a nákladných vozidiel |  |
| Prehliadanie záznamov - počítačový program: | Cestný radarový merač rýchlosti musí mať k dispozícii počítačový program pre následné spracovanie, prehliadanie a archiváciu spracovanej dokumentácie (digitálny záber meraného vozidla s vyššie uvedenými údajmi) v bežnom PC s operačným systémom MS Windows 7, Windows 10 a novším, umožňujúcim úpravu záznamu pri zákaze iných úprav (zmena údajov o meraní a zmena EČ) a možnosť prehrávania /tlače/ takto upravených záberov |  |

# Táto časť súťažných podkladov bude tvoriť neoddeliteľnú súčasť kúpnej zmluvy ako príloha č. 1, ktorú uzatvorí verejný obstarávateľ s úspešným uchádzačom.

# 2 Požiadavky na predmet zákazky

Verejný obstarávateľ požaduje, aby uchádzač vo svojej ponuke za účelom preukázania splnenia požiadaviek na predmet zákazky predložil:

2.1 **Prílohu č. 1b Opis predmetu zákazky, pričom je povinný v Tabuľke č. 1 - Technická špecifikácia predmetu zákazky vyplniť stĺpec *“*Hodnota technického parametra tovaru ponúkaného uchádzačom - vlastný návrh plnenia“**.

Uchádzač identifikuje (z hľadiska: minimálne požadované technické špecifikácie, parametre a funkcionality požadované verejným obstarávateľom, výrobcu a model, katalógové číslo) ponúkaný tovar a uvedie špecifikáciu dodávaného tovaru - vlastný návrh plnenia.

2.2 **Platný certifikát typu meradla** (ponúkaného tovaru)vydaný Slovenským metrologickým ústavom v zmysle § 21 Rozhodnutie o schválení typu zákona č.157/2018 Z. z. o metrológii a o zmene a doplnení niektorých zákonov (ďalej len „zákon o metrológii“), preukazujúci platnosť schválenia typu určeného meradla pre používanie v Slovenskej republike. Uchádzač predkladá naskenovaný originál alebo úradne overenú kópiu dokumentu vo formáte PDF.